Folketing
1999-12-09

Både hr. Ole Sohn og hr. Frode Sørensen spurgte om lidt det samme, om det her egentlig ikke var meget godt at bruge, mens vi nu venter på, at de administrative byrder reduceres, og om det ikke gør indtryk, at der er så mange, der er positive over for det. Så vil jeg gerne sige: Jo, egentlig, hvis vi havde sikkerhed for, at der nu var den fælles dagsorden, som hr. Ole Sohn står her og siger, der er, at Folketinget sænkede de administrative byrder, reelt arbejdede på det, sådan at vi vidste, at om 1 år eller om 2 år var man kommet målet væsentlig nærmere. Så var det en anden sag, for så var det et spørgsmål om en proces, der var i gang, og en midlertidig ting, indtil processen virkede, men det føler jeg slet ikke er regeringens dagsorden.